Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 531

(188) A versenytársak helyzetének kettõs jelentõsége lehet, és különösen a halmozott hatás esetén játszik szerepet. Ha a versenytársak erõsek, ez általában azt jelenti, hogy a márkán belüli verseny csökkenését könnyen ellensúlyozza a márkák közötti megfelelõ verseny. Ha viszont a legnagyobb szállítók többsége alkalmazza a szelektív forgalmazást, akkor jelentõs veszteség éri a márkán belüli versenyt, és megnõ a veszélye bizonyos típusú forgalmazók esetleges kizárásának, valamint az említett fõ szállítók közötti összejátszásnak. Az eredményesebb forgalmazók kizárásának a veszélye mindig nagyobb a szelektív forgalmazás esetén, mint a kizárólagos forgalmazásban, mivel a szelektív forgalmazásban korlátozva vannak a nem kijelölt forgalmazóknak történõ értékesítések. Ez arra szolgál, hogy a szelektív forgalmazási rendszerek zárt jellegûek legyenek, lehetetlenné téve a nem felhatalmazott kereskedõk számára a beszerzést. Ennek következtében a szelektív 2002/34/II. szám forgalmazás különösen alkalmas arra, hogy kiszûrjék a gyártó, illetve a kijelölt kereskedõk nyereségének kárára történõ árengedményt adó piaci szereplõket.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes